pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.อุตตม ร่วมต้อนรับคณะนักธุรกิจจีนเยือนไทย ปักธงร่วมพัฒนาอุตสาหกรรม 4.0
วันเสาร์ที่ 25 สิงหาคม 2561
รมว.อุตตม ร่วมต้อนรับคณะนักธุรกิจจีนเยือนไทย ปักธงร่วมพัฒนาอุตสาหกรรม 4.0
รมว.อุตตม ร่วมต้อนรับคณะนักธุรกิจจีนเยือนไทย ปักธงร่วมพัฒนาอุตสาหกรรม 4.0
วันนี้(25 สิงหาคม 2561) นายสมคิด จาตุศรีพิทักษ์ รองนายกรัฐมนตรี นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วย นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก ร่วมต้อนรับคณะมนตรีแห่งรัฐของจีน นําโดย นายหวัง หย่ง พร้อมคณะผู้บริหารระดับสูงจากรัฐวิสาหกิจและภาคเอกชนจีนกว่า 500 คน เยือนไทยอย่างเป็นทางการ และลงพื้นที่ศึกษาดูงานเขตพัฒนาพิเศษภาคตะวันออก ณ จังหวัดชลบุรีและจังหวัดระยอง
ครั้งนี้นับเป็นครั้งแรก ที่ภาครัฐและผู้บริหารระดับสูงจากภาคเอกชนชั้นนําของจีนเดินทางมาเยือนประเทศไทยอย่างเป็นทางการ เพื่อประชุมคณะกรรมการร่วมว่าด้วยการค้า การลงทุน และความร่วมมือทางเศรษฐกิจระหว่างไทย - จีน ครั้งที่ 6 และร่วมสัมมนา “Thailand – China Business Forum 2018 : Strategic Partnership through the Belt and Road Initiative and the EEC” และเปิดโอกาสให้นักธุรกิจจีนได้พบกับนักธุรกิจไทย จับคู่สร้างเครือข่ายทางธุรกิจกับผู้ประกอบการธุรกิจรายใหม่ในประเทศไทย
นอกจากนั้นคณะนักธุรกิจจีนได้ร่วมลงพื้นที่รับฟังการบรรยายและศึกษาดูงานเขตพัฒนาพิเศษภาคตะวันออก เพื่อให้เห็นภาพชัดเจนว่าโครงการอีอีซีเป็นโครงการเชิงยุทธศาสตร์ที่สําคัญที่สุดโครงการหนึ่งของรัฐบาลไทย ในการสนับสนุนการปฏิรูปปรับเปลี่ยนประเทศตามยุทธศาสตร์ “Thailand 4.0” โดยเดินทางไปยัง 1) ท่าอากาศยานนานาชาติอู่ตะเภา 2) นิคมอุตสาหกรรมแหลมฉบัง 3) นิคมอุตสาหกรรมอีสเทิร์น ซีบอร์ด 4) สํานักงานพัฒนาเทคโนโลยีอวกาศและภูมิสารสนเทศ (GISTDA) 5) สถาบันวิทยสิริเมธี (VISTEC) จังหวัดชลบุรีและจังหวัดระยอง
นายอุตตม สาวนายน รัฐมนตรีว่าการกระทรวงอุตสาหกรรม กล่าวว่า โครงการ อีอีซี จะเป็นแพลตฟอร์ม ของการสร้างความเจริญทางเศรษฐกิจชุดใหม่ ที่จะเกิดขึ้นจากการลงทุนขนาดใหญ่เพื่อสร้างขีดความสามารถในการผลิตสินค้าและบริการมูลค่าสูง เพื่อสร้างนวัตกรรม เพื่อพัฒนาคน ซึ่งตรงกับเป้าหมายในการพัฒนาอุตสาหกรรม 4.0 ของจีน
รัฐบาลไทย-ข่าวทำเนียบรัฐบาล-นวัตกรรมการศึกษา ด้วยศาสตร์พระราชา
วันอังคารที่ 27 สิงหาคม 2562
นวัตกรรมการศึกษา ด้วยศาสตร์พระราชา
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ ร่วมเสวนาในหัวข้อ "นวัตกรรมการศึกษา ด้วยศาสตร์พระราชา ฝ่าวิกฤติอุดมศึกษาไทย"
คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ ร่วมเสวนาในหัวข้อ "นวัตกรรมการศึกษา ด้วยศาสตร์พระราชา ฝ่าวิกฤติอุดมศึกษาไทย" ในการประชุมประธานสภาอาจารย์มหาวิทยาลัยแห่งประเทศไทย (ปอมท.) สมัยสามัญ ครั้งที่ 8/2562 เมื่อวันเสาร์ที่ 24 สิงหาคม 2562 ณ สถาบันบัณฑิตพัฒนบริหารศาสตร์
รมช.ศึกษาธิการ กล่าวว่า การเสวนาในหัวข้อ “นวัตกรรมการศึกษา ด้วยศาสตร์พระราชา ฝ่าวิกฤติอุดมศึกษาไทย” ถือเป็นการน้อมนํา “พระบรมราโชบายด้านการศึกษา” ซึ่งเป็นศาสตร์พระราชาเพื่อนํามาปรับใช้กับการบริหารการจัดการศึกษาในระดับอุดมศึกษาให้เกิดประโยชน์สูงสุดต่อผู้เรียน โดยเฉพาะการเรียนการสอนในระดับอุดมศึกษา ตามแนวพระราชดํารัสของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ในหลวงรัชกาลที่ 9) “เข้าใจ เข้าถึง พัฒนา” หลอมรวมกับกระบวนการจัดการเรียนรู้ที่ผู้เรียนได้ลงมือกระทํา และได้ใช้กระบวนการคิดเกี่ยวกับสิ่งที่ทํา (Active Learning) และการจัดการเรียนรู้แบบใช้โครงงานเป็นฐาน (Project-Based Learning) เพื่อสร้างบรรยากาศการเรียนที่สนุก มีความสุข และหล่อหลอมทักษะการคิดวิเคราะห์ การทํางานเป็นทีม ตลอดจนคุณธรรมจริยธรรมและการเป็นคนดีด้วย
ในส่วนของการเรียนรู้ตลอดชีวิต มหาวิทยาลัยควรมีบทบาทในการยกระดับทักษะให้กับผู้ที่จบการศึกษาแล้ว เพื่อ Reskill Upskill ทักษะต่าง ๆ ตามความต้องการของประชาชน โดยให้ปราชญ์ชาวบ้านเข้ามามีส่วนร่วมในการให้ความรู้ พร้อมจัดระบบรับรองคุณวุฒิและดึงดูดให้คนมาเรียนรู้ตลอดชีวิต เพราะการเรียนรู้ไม่มีวันสิ้นสุด และถือเป็นเป้าหมายสูงสุดของการพัฒนาสังคมที่ยั่งยืนในยุคปัจจุบัน ซึ่งสังคมที่มีผู้เรียนรู้ตลอดชีวิตจํานวนมาก จะเป็นพลังขับเคลื่อนการพัฒนาสังคมได้อย่างรวดเร็วแบบก้าวกระโดด ทั้งยังช่วยให้สังคมมีความมั่นคงและยั่งยืนด้วย
นอกจากนี้ ขอหยิบยกหนังสือ “ศาสตร์พระราชา” เกี่ยวข้องกับการสร้างคนดีและเพื่อนําไปปรับใช้กับการบริหารอุดมศึกษา คือ สืบสานพระราชปณิธานการศึกษาไทย, สืบสานพระราชปณิธานความพอเพียง และสารานุกรมไทยสําหรับเยาวชน โดยเฉพาะสารานุกรมไทยสําหรับเยาวชน ควรแนะนําให้พ่อแม่ผู้ปกครองหาไว้ประจําบ้าน เพื่อเป็นเครื่องมือส่งเสริมการอ่านในครอบครัว ระหว่างพ่อแม่กับลูก และระหว่างพี่กับน้อง ที่จะสร้างความสัมพันธ์อันดีร่วมกัน
รมช.ศึกษาธิการ กล่าวด้วยว่า ในส่วนของรัฐบาลและกระทรวงศึกษาธิการ ได้น้อมนําพระราชดํารัสของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เป็นหลักในการทํางาน กล่าวคือ “ให้รัฐบาลทําหน้าที่เพื่อให้ประชาชนมีความสุขให้มากที่สุดในรัชกาลปัจจุบัน พร้อมสานต่อแนวพระราชดําริของในหลวงรัชกาลที่ 9 ที่ทรงปฏิบัติพระราชกรณียกิจมาตลอด 70 ปีที่ผ่านมา และน้อมนําพระบรมราโชบายที่ให้ไว้กับคณะองคมนตรี ว่า “ช่วยเขาเพื่อให้เค้าช่วยตัวเอง” ซึ่งมหาวิทยาลัยน้อมนําไปสู่การสร้างคนให้มีทักษะ ทั้งในด้านวิทยาศาสตร์ เทคโนโลยี และนวัตกรรม อันจะนํามาสู่การสร้างงาน สร้างเงิน และมีคุณภาพชีวิตที่ดีและมีความสุขอย่างยั่งยืน
ณรีรัตน์ บุญหลัง: สรุป
ทิพย์สุดา ศรีษะแก้ว: ถ่ายภาพ
นวรัตน์ รามสูต: เรียบเรียง
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-รองปลัดวรวรรณฯ เป็นประธานการประชุมโครงการภายใต้กรอบนโยบายฟื้นฟูเศรษฐกิจและสังคมของประเทศ
วันอังคารที่ 2 มิถุนายน 2563
รองปลัดวรวรรณฯ เป็นประธานการประชุมโครงการภายใต้กรอบนโยบายฟื้นฟูเศรษฐกิจและสังคมของประเทศ
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมโครงการภายใต้กรอบนโยบายฟื้นฟูเศรษฐกิจและสังคมของประเทศ ณ ห้องประชุม 1 อาคารสํานักงานปลัดกระทรวงอุตสาหกรรม
วันนี้ (2 มิถุนายน 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมโครงการภายใต้กรอบนโยบายฟื้นฟูเศรษฐกิจและสังคมของประเทศ โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายเกรียงไกร เธียรนุกุล รองประธานสภาอุตสาหกรรมแห่งประเทศไทย ผู้แทนหน่วยงานภาครัฐ ภาคเอกชนที่เกี่ยวข้องเข้าร่วม ณ ห้องประชุม 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สิ่งที่นักออกกำลังกายควรรู้ในช่วงสถานการณ์โควิด-19
วันพฤหัสบดีที่ 16 เมษายน 2563
สิ่งที่นักออกกําลังกายควรรู้ในช่วงสถานการณ์โควิด-19
สายออกกําลังกายควรรู้อะไรบ้างนะ
โควิด-19 แพร่เชื้อในขณะออกกําลังกายได้ถึง 20 เมตร
-เดินออกกําลังกาย สามารถแพร่เชื้อได้ไกล 4-5 เมตร
-วิ่งหรือปั่นจักรยานช้าๆ สามารถแพร่เชื้อได้ไกล 10 เมตร
-ปั่นจักรยานเร็วมากๆ สามารถแพร่เชื้อได้ไกล 20 เมตร
-การไอ จาม สามารถแพร่เชื้อได้ไกล 2 เมตร
รัฐบาลไทย-ข่าวทำเนียบรัฐบาล-รอง นรม. และ รมว.กห. เข้าเยี่ยมคำนับและหารือกับ สมเด็จฯ ฮุน เซน
วันพฤหัสบดีที่ 14 กุมภาพันธ์ 2562
รอง นรม. และ รมว.กห. เข้าเยี่ยมคํานับและหารือกับ สมเด็จฯ ฮุน เซน
หลังจากการประชุม คณะกรรมการชายแดนทั่วไป ( GBC ) ไทย - กัมพูชา พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้รับเกียรติเข้าเยี่ยมคํานับ และร่วมรับประทานอาหารกลางวัน กับ สมเด็จอัคคมหาเสนาบดี เดโช ฮุน เซน และคณะ ณ ทําเนียบนายกรัฐมนตรี
หลังจากการประชุม คณะกรรมการชายแดนทั่วไป ( GBC ) ไทย - กัมพูชา พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้รับเกียรติเข้าเยี่ยมคํานับ และร่วมรับประทานอาหารกลางวัน กับ สมเด็จอัคคมหาเสนาบดี เดโช ฮุน เซน และคณะ ณ ทําเนียบนายกรัฐมนตรี
โดยสมเด็จฯ ฮุน เซน ได้กล่าวสํานึกในพระมหากรุณาธิคุณ สมเด็จพระเทพรัตนราชสุดาฯ ซึ่งทรงให้ความอนุเคราะห์ สนับสนุนด้านการศึกษาและการสาธารณสุขแก่ประชาชนชาวกัมพูชาที่ผ่านมา ในขณะที่
พล.อ.ประวิตร’ ได้กล่าวว่า แสดงความปรารถนาดีและความระลึกถึง จาก พล.อ.ประยุทธ จันทร์โอชา นรม. พร้อมทั้งชื่นชมความสําเร็จของการจัดสร้างอนุสาวรีย์ ชนะ - ชนะ ที่แสดงถึงการต่อสู้รวมชาติและการปรองดองของประเทศ
ทั้งสองฝ่ายได้หารือร่วมกันถึง แนวทางการขยายความร่วมมือทางเศรษฐกิจและการท่องเที่ยวร่วมกัน เพื่อหมุนเวียนและเพิ่มมูลค่าทางเศรษฐกิจระหว่างกัน ซึ่งมีแนวโน้มเติบโตและต้องพึ่งพาอาศัยกันมากขึ้น โดยเห็นถึงความจําเป็นร่วมกัน ที่ต้องเพิ่มโอกาสและอํานวยความสะดวกแก่ประชาชนในการสนับสนุน การค้า การลงทุน และการไปมาหาสู่กันระหว่างกันมากขึ้น โดยจําเป็นต้องจัดสร้างและเชื่อมต่อเส้นทางคมนาคมระหว่างกัน การขยายและเปิดจุดผ่านแดนร่วมกันมากขึ้น รวมทั้งการเชื่อมโยงการท่องเที่ยวร่วมกัน ทั้งนี้ ต่างเห็นถึงความสําคัญของกลไกการประชุมทุกระดับ ที่ต้องมีการประชุมร่วมกันอย่างสม่ําเสมอ เพื่อเพิ่มพูนความสัมพันธ์และความร่วมมือในผลประโยชน์ของชาติร่วมกัน
รัฐบาลไทย-ข่าวทำเนียบรัฐบาล-ปลัด พม. ให้การต้อนรับคณะเยาวชนโครงการเรือเยาวชนเอเชียอาคเนย์ ประจำปี 2560 ณ ท่าเรือกรุงเทพ (โอ.บี.) เขตคลองเตย กรุงเทพฯ
วันศุกร์ที่ 17 พฤศจิกายน 2560
ปลัด พม. ให้การต้อนรับคณะเยาวชนโครงการเรือเยาวชนเอเชียอาคเนย์ ประจําปี 2560 ณ ท่าเรือกรุงเทพ (โอ.บี.) เขตคลองเตย กรุงเทพฯ
ปลัด พม. ให้การต้อนรับคณะเยาวชนโครงการเรือเยาวชนเอเชียอาคเนย์ ประจําปี 2560 ณ ท่าเรือกรุงเทพ (โอ.บี.) เขตคลองเตย กรุงเทพฯ
วันที่ 16 พ.ย.60เวลา 14.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้มอบหมายให้ นายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.) ให้การต้อนรับคณะเยาวชนโครงการเรือเยาวชนเอเชียอาคเนย์ ประจําปี 2560 พร้อมคณะผู้แทนจากประเทศญี่ปุ่นและประเทศสมาชิกอาเซียน ได้แก่ ผู้บริหารเรือ หัวหน้าคณะ ผู้นําเยาวชน และผู้ช่วยผู้นําเยาวชน เนื่องในโอกาสเดินทางมาเยือนประเทศไทย พร้อมร่วมกิจกรรมสําคัญ ระหว่างวันที่ 16-20 พฤศจิกายน 2560 ณ ท่าเรือกรุงเทพ (โอ.บี.) เขตคลองเตย กรุงเทพฯ
นายพุฒิพัฒน์กล่าวว่า คณะเยาวชนผู้เข้าร่วมโครงการเรือเยาวชนเอเชียอาคเนย์ ประจําปี 2560 รุ่นที่ 44 พร้อม คณะผู้แทนจากประเทศญี่ปุ่นและประเทศสมาชิกอาเซียน ได้แก่ ผู้บริหารเรือ หัวหน้าคณะ ผู้นําเยาวชน และผู้ช่วยผู้นําเยาวชน ได้เดินทางทางด้วยเรือนิปปอนมารู และมาถึงท่าเรือกรุงเทพ (โอ.บี.) ในวันนี้ ตนรู้สึกเป็นเกียรติอย่างยิ่งที่ได้มาต้อนรับ คณะเยาวชนฯ พร้อมคณะผู้แทนจากประเทศญี่ปุ่นและประเทศสมาชิกอาเซียน เนื่องในโอกาสเดินทางมาเยือนประเทศไทย ทั้งนี้ คณะเยาวชนที่เข้าร่วมโครงการฯ นับเป็นก้าวสําคัญในการพัฒนาตนเองอย่างดียิ่ง ซึ่งประสบการณ์ในครั้งนี้จะมีคุณค่าอย่างยิ่งต่อตนเองและทุกคน ซึ่งในอนาคตจะเป็นประโยชน์ต่อทั้งตนเองและผู้คนรอบข้างในสังคม ทั้งนี้ ขอให้คณะเยาวชนทุกคน ใช้ช่วงเวลาในการเข้าร่วมโครงการฯ อย่างเต็มที่ และเปิดโลกทัศน์ของตนเองให้กว้างขึ้น โดยการเยือนประเทศไทยในครั้งนี้ คณะเยาวชนต้องทําภารกิจร่วมกับเยาวชนไทย รวมทั้งการทัศนศึกษาสถานที่สําคัญของประเทศไทย
"ในนามรัฐบาลไทย ตนมีความยินดีต้อนรับคณะเยาวชนทุกคนสู่ประเทศไทย และหวังว่าทุกคนจะได้เรียนรู้และเข้าใจเกี่ยวกับประเทศไทยมากยิ่งขึ้น ทั้งวิถีชีวิต วัฒนธรรม ประเพณี และสถานที่สําคัญ ทั้งนี้ ขอให้มีช่วงเวลาที่ดีอันน่าจดจํา ในช่วงพํานักอยู่ในประเทศไทย”นายพุฒิพัฒน์กล่าวในตอนท้าย
รัฐบาลไทย-ข่าวทำเนียบรัฐบาล-ก.แรงงาน จับมือ อิสราเอล ลงนาม “ข้อตกลงการดำเนินการตามความตกลงระหว่างรัฐบาลแห่งรัฐอิสราเอลและรัฐบาลแห่งราชอาณาจักรไทยว่าด้วยการจ้างแรงงานไทยทำงานชั่วคราวในภาคเกษตรในรัฐอิสราเอล”
วันพุธที่ 22 กรกฎาคม 2563
ก.แรงงาน จับมือ อิสราเอล ลงนาม “ข้อตกลงการดําเนินการตามความตกลงระหว่างรัฐบาลแห่งรัฐอิสราเอลและรัฐบาลแห่งราชอาณาจักรไทยว่าด้วยการจ้างแรงงานไทยทํางานชั่วคราวในภาคเกษตรในรัฐอิสราเอล”
กระทรวงแรงงาน จัดพิธีลงนาม “ข้อตกลงการดําเนินการตามความตกลงระหว่างรัฐบาลแห่งรัฐอิสราเอลและรัฐบาลแห่งราชอาณาจักรไทยว่าด้วยการจ้างแรงงานไทยทํางานชั่วคราวในภาคเกษตรในรัฐอิสราเอล” เพื่อส่งเสริมการคุ้มครองสิทธิของแรงงานไทยที่เดินทางไปทํางานภาคเกษตร
วันที่ 20 กรกฎาคม 2563 เวลา 15.00 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เข้าร่วมเป็นสักขีพยานในพิธีลงนามข้อตกลงการดําเนินการตามความตกลงระหว่างรัฐบาลแห่งรัฐอิสราเอลและรัฐบาลแห่งราชอาณาจักรไทยว่าด้วยการจ้างแรงงานไทยทํางานชั่วคราวในภาคเกษตรในรัฐอิสราเอล ซึ่งเป็นการลงนามระหว่างนายสุชาติ พรชัยวิเศษกุล อธิบดีกรมการจัดหางาน ในนามของกรมการจัดหางาน กระทรวงแรงงาน และ H.E. Mr. Meir Shlomo เอกอัครราชทูตอิสราเอลประจําประเทศไทย ในนามของหน่วยงานด้านประชากรและการตรวจคนเข้าเมือง กระทรวงมหาดไทยรัฐอิสราเอล (PIBA) ณ ห้องประชุมจอมพล ป. พิบูลสงคราม ชั้น 5 กระทรวงแรงงาน
รัฐมนตรีว่าการกระทรวงแรงงาน กล่าวว่า ข้อตกลงการดําเนินการฯ ดังกล่าว มีวัตถุประสงค์เพื่อส่งเสริมการคุ้มครองสิทธิของแรงงานไทยที่เดินทางไปทํางานภาคเกษตรในรัฐอิสราเอลและกระบวนการจัดส่งแรงงานของทั้งสองประเทศเป็นไปอย่างต่อเนื่อง และเป็นไปตามความตกลงระหว่างรัฐบาลแห่งรัฐอิสราเอลและรัฐบาลแห่งราชอาณาจักรไทยว่าด้วยการจ้างแรงงานไทยทํางานชั่วคราวในภาคเกษตรในรัฐอิสราเอล ซึ่งได้มีการลงนามร่วมกันระหว่างสองประเทศ โดยรัฐมนตรีว่าการกระทรวงการต่างประเทศรัฐอิสราเอล และเอกอัครราชทูตไทย ณ กรุงเทลอาวีฟ รัฐอิสราเอล เมื่อวันที่ 13 กรกฎาคม 2563
ในขั้นตอนต่อไป ฝ่ายรัฐอิสราเอลจะนําความตกลงฯ ที่ได้มีการลงนามแล้วเสนอต่อรัฐสภา รัฐอิสราเอล เพื่อให้ความเห็นชอบและจะประกาศใช้บังคับ โดยทั้งสองประเทศจะสามารถดําเนินกระบวนการจัดส่งแรงงานไทยไปทํางานในภาคเกษตรในรัฐอิสราเอลได้ทันทีภายหลังจากการเปิดประเทศเมื่อสถานการณ์โควิด - 19 คลี่คลายลง
หม่อมราชวงศ์จัตุมงคล กล่าวเพิ่มเติมว่า ข้อมูล ณ เดือนมิถุนายน 2563 มีแรงงานไทยทํางานในรัฐอิสราเอลประมาณ 25,000 คน ส่วนใหญ่เป็นแรงงานภาคเกษตรโดยการจัดส่งขององค์การระหว่างประเทศเพื่อการโยกย้ายถิ่นฐาน (International Organization for Migration (IOM)) ภายใต้โครงการความร่วมมือไทย - อิสราเอลเพื่อการจัดหางาน (Thailand - Israel Cooperation on the Placement of Workers (TIC)) ซึ่ง IOM จะยุติบทบาทในการสนับสนุนการดําเนินงานตามโครงการ TIC ในวันที่ 30 กันยายน 2563 และจะส่งต่อภารกิจการจัดส่งแรงงานไทยไปทํางานภาคเกษตรในรัฐอิสราเอล ให้แก่กรมการจัดหางานและ PIBA ต่อไป
-----------------------------------------------------------------
รัฐบาลไทย-ข่าวทำเนียบรัฐบาล-รมว.เฉลิมชัย ติดตามสถานการณ์น้ำและการบริหารจัดการน้ำในพื้นที่จังหวัดอุบลราชธานี
วันอังคารที่ 11 กุมภาพันธ์ 2563
รมว.เฉลิมชัย ติดตามสถานการณ์น้ําและการบริหารจัดการน้ําในพื้นที่จังหวัดอุบลราชธานี
รมว.เฉลิมชัย ติดตามสถานการณ์น้ําและการบริหารจัดการน้ําในพื้นที่จังหวัดอุบลราชธานี หวังเพิ่มพื้นที่กักเก็บน้ํา เพื่อให้เกิดประโยชน์อย่างยั่งยืน
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์น้ําและการบริหารจัดการน้ําในพื้นที่จังหวัดอุบลราชธานี ณ โครงการอ่างเก็บน้ําหนองช้างใหญ่ ต.ยางสักกระโพหลุ่ม อ.ม่วงสามสิบ จ.อุบลราชธานี ว่า อ่างเก็บน้ําหนองช้างใหญ่ เป็นอ่างเก็บน้ําขนาดกลาง มีพื้นที่โครงการฯ ประมาณ 7,500 ไร่ เป็นพื้นที่ชลประทาน 4,300 ไร่ สามารถเก็บกักน้ําได้กว่า 7.60 ล้าน ลบ.ม. ซึ่งเป็นแหล่งน้ําต้นทุนสําคัญที่ใช้ในการอุปโภคบริโภค และทําการเกษตรของราษฎรในพื้นที่บ้านนาดี ตําบลยางสักกะโพหลุ่ม อําเภอม่วงสามสิบจังหวัดอุบลราชธานี ซึ่งปัจจุบันอ่างเก็บน้ําดังกล่าวมีสภาพตื้นเขินจากตะกอนดิน และพบวัชพืชขึ้นอย่างหนาแน่น ส่งผลให้ไม่สามารถเก็บกักน้ําได้อย่างเต็มประสิทธิภาพ จึงได้มอบหมายกรมชลประทานดําเนินการปรับปรุงและเพิ่มประสิทธิภาพการเก็บกักน้ํา หากดําเนินการแล้วเสร็จจะสามารถเพิ่มปริมาณเก็บกักน้ําและใช้เป็นแหล่งน้ําสํารองในฤดูแล้งได้ในปีแรกถึง 5 ล้าน ลบ.ม. และเป็นโครงการต่อเนื่องอีก 3 ปี ซึ่งนายกรัฐมนตรีให้ลงมาดูสภาพพื้นที่จริง
เพื่อตั้งงบประมาณในปี 2564 - 2566 ซึ่งหากโครงการแล้วเสร็จอ่างเก็บน้ําแห่งนี้จะสามารถจุน้ําได้ถึง 23 ล้าน ลบ.ม.
“กระทรวงเกษตรฯ มุ่งดําเนินการเพิ่มพื้นที่กักเก็บน้ําไว้ให้ประชาชนได้ใช้ประโยชน์อย่างยั่งยืน ทั้งในด้านการอุปโภค-บริโภค การรักษาระบบนิเวศน์ และการทําการเกษตร โดยมอบหมายให้ทุกหน่วยงานบูรณาการการทํางานร่วมกัน ในการจัดแหล่งน้ํา หรือการปรับปรุงแหล่งน้ําเดิมให้มีประสิทธิภาพเพิ่มมากขึ้น เพื่อใช้เป็นแหล่งน้ําสํารองในฤดูแล้ง หรือช่วยบรรเทาอุทกภัยในช่วงฤดูน้ําหลากได้ อย่างไรก็ตาม กระทรวงเกษตรฯ โดยกรมชลประทาน ได้เตรียมความพร้อมรับมือสถานการณ์ภัยแล้งโดยจัดเตรียมเครื่องจักรเครื่องมือสําหรับออกให้ความช่วยเหลือประชาชน อีกทั้งกรมประมงยังได้ปล่อยพันธุ์สัตว์น้ํา เพื่อเพิ่มปริมาณพ่อแม่พันธุ์สัตว์น้ําในธรรมชาติ สร้างความสมบูรณ์ให้กับระบบนิเวศ ตลอดจนเพิ่มปริมาณสัตว์น้ํา ซึ่งประชาชนสามารถจับสัตว์น้ําเพื่อเป็นอาชีพเสริมในช่วงฤดูแล้งได้” นายเฉลิมชัย กล่าว
ด้านนายสุชาติ เจริญศรี รองอธิบดีกรมชลประทาน กล่าวเพิ่มเติมว่า ปัจจุบันกรมชลประทาน โดยสํานักงานชลประทานที่ 7 ได้ดําเนินการปรับปรุงและเพิ่มประสิทธิภาพการเก็บกักน้ําอ่างเก็บน้ําหนองช้างใหญ่ขึ้น ในปีงบประมาณ 2563 (เพิ่มเติม) ด้วยการเสริมสันทํานบดินให้สูงขึ้นอีกประมาณ 0.50 เมตร ความยาว 640 เมตร พร้อมติดตั้งบานแบบฝายพับได้บริเวณรอบอาคารระบายน้ําล้น สูง 1 เมตร เก็บกักน้ําได้เพิ่มอีกประมาณ 5 ล้าน ลบ.ม. นอกจากนี้ ยังได้เพิ่มศักยภาพในการบริหารจัดการน้ําด้วยระบบควบคุมระยะไกล แบบ REAL TIME อีกด้วย
นอกจากนี้ ยังมีแผนการพัฒนาอ่างเก็บน้ําในระยะยาว ซึ่งทางสํานักงานชลประทานที่ 7 ได้กําหนดแผนในการพัฒนาปรับปรุงอ่างเก็บน้ําหนองช้างใหญ่ไว้ในปี 2564 - 2567 ประกอบด้วย การก่อสร้างสถานีสูบน้ําด้วยไฟฟ้า จํานวน 4 แห่ง สามารถเพิ่มพื้นที่ชลประทานได้ประมาณ 8,000 ไร่ การก่อสร้างถนนยางพาราแอสฟัลท์ติก พร้อมเลนจักรยานรอบอ่างฯ กว้าง 9 เมตร ยาว 16 กิโลเมตร และขุดลอกอ่างเก็บน้ําเพิ่มเติม เพื่อเพิ่มประสิทธิภาพการเก็บกักในอ่างฯได้กว่า 10 ล้าน ลบ.ม.
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-ก.ค.ศ.พิจารณาการขอทบทวนผลพิจารณาคุณสมบัติการขอมีและเลื่อนวิทยฐานะของข้าราชการครู ตามหลักเกณฑ์และวิธีการประเมินวิทยฐานะ ว 13/2556
วันพฤหัสบดีที่ 21 มิถุนายน 2561
ก.ค.ศ.พิจารณาการขอทบทวนผลพิจารณาคุณสมบัติการขอมีและเลื่อนวิทยฐานะของข้าราชการครู ตามหลักเกณฑ์และวิธีการประเมินวิทยฐานะ ว 13/2556
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 6/2561 เมื่อวันที่ 20 มิถุนายน 2561 ณ ห้องประชุมจันทรเกษม
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการข้าราชการครูและบุคลากรทางการศึกษา (ก.ค.ศ.)ครั้งที่6/2561 เมื่อวันที่20มิถุนายน 2561 ณ ห้องประชุมจันทรเกษมกรณีที่สํานักงานคณะกรรมการการศึกษาขั้นพื้นฐาน (สพฐ.) ขอให้ ก.ค.ศ. ทบทวนผลการพิจารณาคุณสมบัติการขอมีและเลื่อนวิทยฐานะของข้าราชการครู ตามหลักเกณฑ์และวิธีการประเมินวิทยฐานะ ว 13/2556
รมว.ศึกษาธิการกล่าวว่า ตามที่ส่วนราชการต่าง ๆ ได้เสนอรายชื่อข้าราชการครูและบุคลากรทางการศึกษา เพื่อขอมีและเลื่อนวิทยฐานะ จํานวน 5,337 ราย แบ่งเป็นวิทยฐานะชํานาญการพิเศษ 382 ราย และวิทยฐานะเชี่ยวชาญ 4,955 ราย แยกตามสังกัด ดังนี้
สพฐ.จํานวน 4,995 ราย
สอศ.จํานวน 240 ราย
กศน.จํานวน 99 ราย
สช.จํานวน 3 ราย
อ.ก.ค.ศ.วิสามัญเฉพาะกิจฯได้พิจารณาคุณสมบัติของข้าราชการครูและบุคลากรทางการศึกษาไปแล้ว จํานวน 1,888 รายปรากฏว่ามีคุณสมบัติเข้ารับการประเมิน จํานวน 364 ราย(โดยเป็นประเภทรางวัล จํานวน 265 ราย และประเภทเทียบเคียง จํานวน 99 ราย)ไม่มีคุณสมบัติเข้ารับการประเมิน จํานวน 1,524 ราย(โดยเป็นประเภทรางวัล 189 ราย และประเภทเทียบเคียง จํานวน 1,335 ราย)
ทั้งนี้สพฐ.ได้เสนอให้ ก.ค.ศ.ทบทวนผลพิจารณาคุณสมบัติการขอมีและเลื่อนวิทยฐานะของข้าราชการครู ตามหลักเกณฑ์และวิธีการประเมินวิทยฐานะ ว 13/2556
ที่ประชุม ก.ค.ศ. พิจารณาแล้วเห็นว่า ผู้ไม่ผ่านการพิจารณาคุณสมบัติหรือการประเมินรายใด หากเห็นว่าการพิจารณานั้นอาจคลาดเคลื่อนสามารถเสนอขอให้มีการทบทวนผลการพิจารณาเป็นรายบุคคลโดยชี้แจงเหตุผลประกอบการพิจารณาได้ และเสนอผ่านสํานักงานคณะกรรมการการศึกษาขั้นพื้นฐาน มายังสํานักงาน ก.ค.ศ. พิจารณาต่อไป
สําหรับผลการประชุม ก.ค.ศ. ในประเด็นอื่นๆ จะเผยแพร่ในวันที่21มิถุนายน2561
Written byเอมพร น้อยจินดา,ดรุวรรณ บุญมาก
Photo
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมมอบเงินบริจาคเข้ากองทุนช่วยเหลือผู้ประสบสาธารณภัย สำนักนายกรัฐมนตรี ผ่านรายการพิเศษ “ร่วมใจ พี่น้องไทย ช่วยภัยน้ำท่วม”
วันพฤหัสบดีที่ 19 กันยายน 2562
กระทรวงดิจิทัลฯ ร่วมมอบเงินบริจาคเข้ากองทุนช่วยเหลือผู้ประสบสาธารณภัย สํานักนายกรัฐมนตรี ผ่านรายการพิเศษ “ร่วมใจ พี่น้องไทย ช่วยภัยน้ําท่วม”
กระทรวงดิจิทัลฯ ร่วมมอบเงินบริจาคเข้ากองทุนช่วยเหลือผู้ประสบสาธารณภัย สํานักนายกรัฐมนตรี ผ่านรายการพิเศษ “ร่วมใจ พี่น้องไทย ช่วยภัยน้ําท่วม”
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม ร่วมมอบเงินบริจาคสมทบ “กองทุนเงินช่วยเหลือผู้ประสบสาธารณภัย สํานักนายกรัฐมนตรี” ในนามของกระทรวงดิจิทัลเพื่อเศรษฐกิจและสังคม หน่วยงานในสังกัด และหน่วยงานพันธมิตรผู้ให้การสนับสนุน จํานวน 370,000 บาท ผ่านรายการพิเศษ “ร่วมใจ พี่น้องไทย ช่วยภัยน้ําท่วม” ของรัฐบาล ออกอากาศทางสถานีโทรทัศน์ ช่อง 9 MCOT HD หมายเลข 30 โดยมีพลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม และ รมว.กระทรวงดิจิทัลฯ ร่วมรับสายโทรศัพท์ ซึ่งมีหน่วยงานราชการ บริษัทห้างร้านเอกชน และประชาชนทั่วไป ร่วมมอบเงินบริจาคอย่างต่อเนื่อง ณ สถานีโทรทัศน์ ช่อง 9 MCOT HD ถนนพระราม 9 กรุงเทพฯ เมื่อวันที่ 17 กันยายน 2562
***********************
รัฐบาลไทย-ข่าวทำเนียบรัฐบาล-ระวัง! อย่ามองข้ามความปลอดภัย "โรคร้าย" ที่มากับน้ำท่วม
วันจันทร์ที่ 2 กันยายน 2562
ระวัง! อย่ามองข้ามความปลอดภัย "โรคร้าย" ที่มากับน้ําท่วม
..
รัฐบาลไทย-ข่าวทำเนียบรัฐบาล-ก.อุตฯ ตรวจสอบขั้นตอนและกระบวนการผลิตหน้ากากผ้าฯ พร้อมควบคุมการผลิตให้ได้ตามมาตรฐานฯ [กระทรวงอุตสาหกรรม]
วันอังคารที่ 7 เมษายน 2563
ก.อุตฯ ตรวจสอบขั้นตอนและกระบวนการผลิตหน้ากากผ้าฯ พร้อมควบคุมการผลิตให้ได้ตามมาตรฐานฯ [กระทรวงอุตสาหกรรม]
นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ รักษาการผู้ตรวจราชการกระทรวงอุตสาหกรรม ตรวจสอบขั้นตอนและกระบวนการผลิตหน้ากากผ้าฯ พร้อมควบคุมการผลิตให้ได้ตามมาตรฐานฯ
วันที่ 3 เมษายน 2563 นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ รักษาการผู้ตรวจราชการกระทรวงอุตสาหกรรม ในฐานะประธานคณะกรรมการตรวจรับพัสดุ โครงการผลิตหน้ากากผ้า เพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน ได้นําคณะกรรมการตรวจรับพัสดุเข้าตรวจสอบขั้นตอนการผลิตหน้ากากผ้าของ บริษัท พาลาดิน เวิร์คแวร์ จํากัด ซึ่งเป็น 1 ใน 5 บริษัท ที่ได้รับการคัดเลือกเป็นผู้ผลิตหน้ากากผ้าที่มีคุณลักษณะผ้าและหน้ากากผ้าตามประกาศกระทรวงอุตสาหกรรมกําหนด เรื่องข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อไวรัสโคโรนา 2019 (COVID-19) โดยจากการตรวจสอบพบว่าโรงงานสามารถผลิตหน้ากากผ้าได้ตามมาตรฐาน
กระทรวงอุตสาหกรรม ได้รับการจัดสรรงบประมาณรายจ่าย งบกลาง จํานวน 65 ล้านบาท และกระทรวงอุตสาหกรรม ได้จัดสรรงบรายจ่ายประจําปี 2563 ของสํานักงานปลัดกระทรวงอุตสาหกรรม เพิ่มเติมอีก 2 ล้านบาท รวมเป็น 67 ล้านบาท เพื่อผลิตหน้ากากผ้าและแจกจ่ายให้ประชาชนในเขตกรุงเทพฯ และปริมณฑล รวมถึงพื้นที่เสี่ยงอื่น จํานวน 10 ล้านชิ้น เพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโควิด-19 โดยได้คัดเลือกบริษัท/โรงงาน จํานวน 5 ราย ได้แก่ บริษัท พาลาดิน เวิร์คแวร์ จํากัด บริษัท ยูนิเวอร์แซล แอพพาเรล จํากัด บริษัท แปซิฟิก การทอ จํากัด บริษัท กลัฟเท็กซ์ จํากัด และ บริษัท เกียรติสวัสดิ์ เท็กซ์ไทล์ จํากัด ซึ่งเป็นโรงงานที่มีความพร้อมและมีศักยภาพสามารถจัดหาวัตถุดิบในการผลิตที่มีคุณภาพ มีคุณลักษณะผ้าและหน้ากากผ้าตามประกาศกระทรวงอุตสาหกรรมกําหนด เรื่องข้อแนะนําคุณลักษณะผ้าที่ใช้ในการผลิตหน้ากากอนามัยสําหรับประชาชน เพื่อลดความเสี่ยงในการติดเชื้อไวรัสโคโรนา 2019 (COVID-19) โดยผ่านการรับรองมาตรฐานจากสถาบันพัฒนาอุตสาหกรรมสิ่งทอ ทั้งนี้ จากการตรวจเยี่ยมโรงงานฯ คณะกรรมการตรวจรับฯ มีความมั่นใจว่ากระทรวงอุตสาหกรรมสามารถแจกจ่ายหน้ากากผ้าล๊อตแรกให้กับประชาชนได้ภายในกลางเดือนเมษายนนี้อย่างแน่นอน